14.7.2023
SL
Uradni list Evropske unije
L 179/87
(200) Če bi se po uvedbi zadevnih ukrepov obseg izvoza ene od družb, za katere veljajo nižje individualne stopnje dajatve, znatno povečal, bi se tako povečanje obsega lahko obravnavalo kot sprememba v vzorcu trgovanja, nastala zaradi uvedbe ukrepov v smislu člena 13(1) osnovne uredbe.
V takih okoliščinah in če so izpolnjeni pogoji, se lahko začne preiskava proti izogibanju.
S to preiskavo se lahko med drugim preuči potreba po odpravi individualnih stopenj dajatev in posledični uvedbi dajatve na ravni države.
(201) Stopnje protidampinške dajatve za posamezne družbe, opredeljene v tej uredbi, se uporabljajo izključno za uvoz izdelka, ki se pregleduje, s poreklom iz Ljudske republike Kitajske, ki ga proizvajajo poimensko navedeni pravni subjekti.
Za uvoz izdelka, ki se pregleduje in ki ga proizvaja katera koli družba, ki ni posebej navedena v izvedbenem delu te uredbe, vključno s subjekti, povezanimi z izrecno navedenimi družbami, bi morala veljati stopnja dajatve, ki se uporablja za „vse druge družbe“.
Zanje se ne bi smela uporabljati nobena individualna stopnja protidampinške dajatve.
(202) Družba lahko zahteva uporabo teh individualnih stopenj protidampinške dajatve, če naknadno spremeni ime svojega subjekta.
Zahtevo je treba nasloviti na Komisijo (57).
Zahteva mora vsebovati vse ustrezne informacije, ki dokazujejo, da sprememba ne vpliva na upravičenost družbe do stopnje dajatve, ki se zanjo uporablja.
Če sprememba imena družbe ne vpliva na njeno upravičenost do stopnje dajatve, ki se zanjo uporablja, se v Uradnem listu Evropske unije objavi uredba o spremembi imena.
(203) Vse zainteresirane strani so bile obveščene o bistvenih dejstvih in premislekih, na podlagi katerih se priporoča ohranitev obstoječih ukrepov.
Po tem razkritju jim je bil določen tudi rok za predložitev stališč.
V tej uredbi so bili obravnavani manjši popravki podatkov industrije Unije, druge pripombe pa niso bile prejete.
(204) V skladu s členom 109 Uredbe (EU, Euratom) 2018/1046 Evropskega parlamenta in Sveta (58) je obrestna mera, kadar je treba znesek povrniti na podlagi sodbe Sodišča Evropske unije, obrestna mera, ki jo Evropska centralna banka uporablja v svojih operacijah glavnega refinanciranja, objavljena v seriji C Uradnega lista Evropske unije, in ki velja na prvi koledarski dan posameznega meseca.
(205) Ukrepi, določeni v tej uredbi, so v skladu z mnenjem odbora, ustanovljenega na podlagi člena 15(1) Uredbe (EU) 2016/1036 –
SPREJELA NASLEDNJO UREDBO:
Člen 1
1.
Uvede se dokončna protidampinška dajatev na uvoz rezanih niti iz steklenih vlaken dolžine največ 50 mm, rovingov iz steklenih vlaken, razen tistih, ki so impregnirani in premazani ter katerih izguba pri sežigu znaša več kot 3 % (kot je določeno v standardu ISO 1887), ter rogoznic iz steklenih vlaken, razen rogoznic iz steklene volne, s poreklom iz Ljudske republike Kitajske, ki se trenutno uvrščajo pod oznake KN 7019 11 00, ex 7019 12 00 (oznake TARIC 7019 12 00 22, 7019 12 00 25, 7019 12 00 26, 7019 12 00 39), 7019 14 00 in 7019 15 00 (59).
(57) Evropska komisija, Generalni direktorat za trgovino, Direktorat G, Rue de la Loi 170, 1040 Bruselj, Belgija.
(58) Uredba (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št.
1296/2013, (EU) št.
1301/2013, (EU) št.
1303/2013, (EU) št.
1304/2013, (EU) št.
1309/2013, (EU) št.
1316/2013, (EU) št.
223/2014, (EU) št.
283/2014 in Sklepa št.
541/2014/EU ter razveljavitvi Uredbe (EU, Euratom) št.
966/2012 (UL L 193, 30.7.2018, str. 1).
(59) Od 1. januarja 2022 se rogoznice ne uvrščajo več pod oznako KN 7019 31 00, temveč pod oznaki KN 7019 14 00 in 7019 15 00.
Do 31. decembra 2021 sta bili veljavni oznaki TARIC 7019 31 00 10 in 7019 31 00 90.
1. januarja 2022 sta bili nadomeščeni z oznakami TARIC 7019 14 00 10, 7019 14 00 90, 7019 15 00 10 in 7019 15 00 90.